Մարուքյանի գնահատմամբ՝ Գեղամյանի պահվածքն անզորության արտացոլում է: «Բա ասում են՝ էս խորհրդարանն ուրիշ է, ցիվիլ մարդիկ են, որ ցիվիլ մարդիկ են իրանց տենց պահում, բա ոչ ցիվիլներից ի՞նչ ակնկալենք: Մեր խմբակցությունից 2 պատգամավոր գործուղման էր՝ ես ու Արարատը, բայց մեր 7 հոգանոց խմբակցությունը ջախջախեց իրենց 70 հոգանոց խմբակցության փաստարկները, ջարդուփշուր արեց, ոչնչացրեց, դեբատի մակարդակում չկան իրենք: Պետք է լուրջ մտածել, թե այդ ինչ մեծամասնություն է, այդ մեծամասնությունը խրախուսո՞ւմ է բռնությունն, այդ մեծամասնությունը բռնություններո՞վ է հարցը լուծում: Ում էին ցանկանում ցույց տալ, որ գիտեք՝ մեր փաստարկները լավը չեն, բայց մենք բռունցքով հարցը կլուծենք, ՌԴ-ին էին փորձում ցույց տա՞լ, թե իրենց շեֆերին»,- ասաց Մարուքյանը: